O‘zbekistonda uy bekalari uchun ham kelajakda pensiya olish imkoniyati yaratiladi

O‘zbekistonda pensiya ta’minoti to‘g‘risidagi qonunga o‘zgartirishlar kiritilmoqda, deb xabar beradi Moliya vazirligi huzuridagi Pensiya jamg‘armasi axborot xizmati.

Unga ko‘ra, ishlovchi fuqarolar tomonidan ishlamaydigan turmush o‘rtoqlari kelgusida pensiya ta’minotiga ega bo‘lishlari uchun o‘z daromadlaridan ixtiyoriy ravishda har oyda ijtimoiy soliq to‘lash huquqi berish va ish stajiga qo‘shib hisoblash tartibi nazarda tutilgan. Mazkur tizim amaliyotga joriy etilsa, uy bekasi bo‘lgan ayol kelajakda pensiya olish imkoniyatiga ega bo‘ladi.
Qonun loyihasida “Fuqarolarning davlat pensiya ta’minoti to‘g‘risida”gi qonunga quyidagi o‘zgartish va qo‘shimchalar kiritish nazarda tutilmoqda:
Bundan tashqari, pensioner olishi lozim bo‘lgan va uning vafoti munosabati bilan olinmay qolgan pensiya puli meros tarkibiga kiritilmasdan boquvchisini yo‘qotganlik pensiyasi bilan ta’minlanadigan shaxslar doirasiga kiruvchi oila a’zolariga to‘lanadi.
Avvalroq O‘zbekistonda pensiya tayinlashda 2005-yildan avvalgi yillar uchun ish stajini tasdiqlovchi hujjatlar talab etilmasligi to‘g‘risida xabar berilgandi.
Ma’lumot uchun, Moliya vazirligi huzuridagi budjetdan tashqari Pensiya jamg‘armasining hududiy tuman (shahar) bo‘limlarida hisobga olingan pensiya va nafaqa oluvchilarning umumiy soni 3,824 million kishini, ya’ni aholi sonidagi ulushi 11,2 foizni tashkil qilmoqda.
 Jizzaxda sayyor kassa xodimi o‘zganing pensiya va non pulini o‘zlashtirgani aniqlandi